CELEX: 62009CN0028
Language: hu
Date: 2009-01-21 00:00:00
Title: C-28/09. sz. ügy: 2009. január 21-én benyújtott kereset – Az Európai Közösségek Bizottsága kontra Osztrák Köztársaság

21.3.2009   
            
            
               HU
            
            
               Az Európai Unió Hivatalos Lapja
            
            
               C 69/28
            
         2009. január 21-én benyújtott kereset – Az Európai Közösségek Bizottsága kontra Osztrák Köztársaság
   (C-28/09. sz. ügy)
   (2009/C 69/51)
   Az eljárás nyelve: német
   Felek
   
      Felperes: az Európai Közösségek Bizottsága (képviselők: P. Oliver, A. Alcover San Pedro és B. Schima meghatalmazottak)
   
      Alperes: Osztrák Köztársaság
   Kereseti kérelmek
   
               —
            
            
               A Bíróság állapítsa meg, hogy az Osztrák Köztársaság – mivel az A12 autópálya egy szakaszán tilalmat vezetett be a bizonyos árukat szállító, 7,5 tonna összsúlyt meghaladó tehergépjárművek közlekedésére – nem teljesítette az EK 28. és EK 29. cikkből eredő kötelezettségeit;
            
         
               —
            
            
               kötelezze az Osztrák Köztársaságot a költségek viselésére.
            
         Jogalapok és fontosabb érvek
   A bizonyos árukat szállító, 7,5 tonna összsúlyt meghaladó tehergépjárműveknek az A12-es autópálya egy szakaszán való közlekedésére vonatkozó tilalom bevezetése mennyiségi korlátozással azonos hatású intézkedésnek tekintendő, és ezáltal ellentétes az EK 28. és EK 29. cikkel. A vitatott intézkedés nem alkalmas arra, és nem is szükséges ahhoz, hogy az A12-es autópályán a levegő minőségét a közösségi jog által előírtak szerint javítsa, mivel az intézkedés nem célszerű, és nem vesz tekintetbe olyan kevésbé korlátozó hatású intézkedési alternatívákat, mint az állandó sebességkorlátozás, vagy a kibocsátástól függő közlekedési tilalom. Ezenfelül az alperes nem igazolta, hogy az autópályán való szállításnak létezik alternatívája.